Arnestad gjennomførte barneskolen på Wilds Minne skole på Lund i Kristiansand. Fra 1997-2000 gikk han på Oddemarka ungdomsskole. Første året på videregående skole dro han på utveksling til Angers i Frankrike, på Lycée Polyvalent Chevrollier. De to siste årene gikk han på Gimle videregående skole (nå Kristiansand katedralskole Gimle). Senere ble han utdannet psykolog ved Universitetet i Bergen i 2011 og tok doktorgrad (Ph.d.) ved Norges Handelshøyskole (NHH) i 2016. Siden sin disputas har Arnestad jobbet på BI hvor han i en periode også var Associate Dean (programansvarlig) for bachelorprogrammet i organisasjonspsykologi, HR og ledelse. Han forsker blant annet på organisasjonspsykologi, moralpsykologi og beslutningstaking.